സ്ത്രീകള് പ്രസവിക്കാനുള്ളവര്, മന്ത്രിമാര് ആകേണ്ടവരല്ല, സ്ത്രീവിരുദ്ധ പരാമര്ശവുമായി താലിബാന് കാബൂള്: താലിബാന് സര്ക്കാര് പ്രഖ്യാപനത്തിന് പിന്നാലെ സ്ത്രീവിരുദ്ധ പരാമര്ശവുമായി താലിബാന് വക്താവ്. സ്ത്രീകള് പ്രവസിക്കാനുള്ളവരാണെന്നും അവര് മന്ത്രിമാര് ആകേണ്ടവരല്ലെന്നുമായിരുന്നു താലിബാന് വക്താവ് സയീദ് സക്കീറുള്ള ഹാഷ്മി. സ്ത്രീകള്ക്ക് ഒരിക്കലും മന്ത്രിമാരാകാന് സധിക്കില്ല, അത്തരത്തില് ഒരു ഭാരം അവരുടെ ചുമലില് വെച്ചു കൊടുക്കാന് സാധിക്കില്ല. ടോളോ ന്യൂസിന് നല്കിയ അഭിമുഖത്തിനിടെയായിരുന്നു താലിബാന് വക്താവിന്റെ സ്ത്രീവിരുദ്ധ പരാമര്ശം. സ്ത്രീകള് മന്ത്രിസഭയില് ഉണ്ടാവുക എന്നത് അടിസ്ഥാനപരമായ കാര്യമല്ലെന്നും അവര് പ്രസവിക്കാനുള്ളവരാണ്. എന്നാല് അഫ്ഗാനിസ്താനില് പ്രതിഷേധം നടത്തുന്ന സ്ത്രീകളില് ഭൂരിഭാഗം പേരും അഫ്ഗാന് സ്ത്രീകളല്ലയെന്നും അഭിമുഖത്തില് ഹാഷ്മി പറഞ്ഞു.